Emma Regan

Ema Regan (; 2000 m. sausio 28 d.) – Kanados futbolininkė, gynėja. 

 Karjera 
Gimė ir užaugo Kanadoje. Pradėjo žaisti futbolą būdama šešerių metų su Burnaby Girls SC. Vėliau žaidė Mountain United FC, vėliau prisijungė prie Vancouver Whitecaps REX programos. Nuo 2014 m. buvo Vancouver Whitecaps kapitonė, o 2015 m. išrinkta „perspektyviausia žaidėja“. 2015 m. buvo išrinkta BC jaunimo futbolo metų žaidėja.

Futbolininkės karjera prasidėjo gimtinėje, studijavo universitete ir priklausė Texas Longhorns futbolo komandai. 2018 m. atstovavo TSS FC Rovers. 2022 m. rungtyniavo tuometiniame Varsity FC.

2023–2024 m. priklausė HB Køge (Danija). 2023 m. sausio mėn. pasirašė pirmąją profesionalią sutartį su Danijos klubu. 2023 m. kovo 11 d. debiutavo klube lygos taurės rungtynėse prieš FC Thy-Thisted Q. 2023 m. gegužės 5 d. pelnė savo pirmąjį įvartį rungtynėse prieš Kolding. 2022–2023 m. sezone HB Køge futbolininkės tapo Danijos čempionėmis. 2024 m. lapkričio mėn. pranešta, kad futbolininkė grįžta į Kanadą.

2025 m. prisijungė prie AFC Toronto. Išrinkta komandos kapitone. Nuo 2025 m. sezono AFC Toronto rungtyniavo aukščiausiame moterų futbolo divizione – Northern Super League. Po pirmojo etapo pirmavo AFC Toronto. Keturios geriausios komandos varžėsi finaliniame etape. Finalo rungtynėse Vancouver Rise futbolininkės palaužė AFC Toronto ir tapo čempionėmis.2025-11-15 finalo rungtynių ataskaita Pirmąjį savo įvartį Northern Super League (NSL) pelnė rungtynėse prieš Montreal Roses. Po sezono išrinkta geriausia 2025 m. Northern Super League sauge.

 Pasiekimai 
 su HB Køge
 Čempionė: 2022–2023 m.

 su AFC Toronto
 2025 m. Northern Super League reguliariojo čempionato nugalėtoja;

 Asmeniniai įvertinimai
 2025 m. Northern Super League geriausioji saugė;

 Rinktinės 
2014 m. pakviesta į Kanados WU-15 ir žaidė 2014 m. CONCACAF merginų U-15 čempionate, kuriame kanadietės tapo nugalėtojomis. Futbolininkė pripažinta geriausia turnyro žaidėja.

Atstovavo Kanados WU-17 ir WU-20 rinktinėms. Būdama 15 metų amžiaus debiutavo WU-2 rinktinėje (2015). Būdama šešiolikos metų amžiaus žaidė FIFA WU-20 Pasaulio taurės turnyre. 2020 m. pakviesta atstovauti WU-20 rinktinei CONCACAF WU-20 turnyre.

2018 m. birželio mėn. susilaukė kvietimo į nacionalinę rinktinę draugiškose rungtynėse prieš Vokietiją.

2025 m. birželio 27 d. pelnė savo pirmąjį įvartį atstovaudama Kanados rinktinei ir svariai pridėjo prie pergalės prieš Kostą Riką rezultatu 4-1.

 Išnašos 

 Nuorodos 
 canadasoccer.com
 SOCCERWAY
 SOCCERDONNA
 Globalsportsarchive

Kategorija:Kanados futbolininkės